PDP–Laban

Ang Partido Demokratiko Pilipino–Lakas ng Bayan, na dinadaglat na PDP–Laban, ay isang partidong politikal sa Pilipinas na itinatag ng mga grupong tutol sa nakaupóng Pangulong Ferdinand Marcos. Nabuô ito nang magsanib ang Partido Demokratiko Pilipino ni Aquilino Pimentel at Lakas ng Bayan ni Ninoy Aquino, mga lider ng oposisyon noong panahon ni Marcos. Mahalaga ang naging papel ng PDP–Laban sa pagsulong at dalhin nito ang kandidatura ni Corazon Aquino bílang Pangulo ng Pilipinas sa isinagawang dagliang halalan ng 1986, na naging hudyat ng pagbagsak ng rehimeng Marcos.

Muling sumabak ang PDP–Laban sa pampanguluhang halalan sa Pilipinas noong 2016 nang itaguyod nito ang kandidatura ni Rodrigo Duterte.

Alitan sa PDP–Laban ng 2021

Ang alitan sa pagitan ng dalawang paksyon sa loob ng naghaharing PDP–Laban na pinangunahan nina Pangulong Rodrigo Duterte at Senador Manny Pacquiao – na pawang kabilang sa iisang partido kung saan si Duterte ang chairman ng partido at si Pacquiao ang naging pangulo ng partido mula Disyembre 2020 hanggang Hulyo 2021. Nagsimula ang alita nang itinalaga si Pacquiao bilang pangulo ng partido kasunod ng pagbibitiw ni Senador Koko Pimentel sa kanyang tungkulin noong Disyembre 2020.

Ang pangunahing yugto ng pagtatalo ay nagsimula noong Mayo 3, 2021, nang punahin ni Pacquiao si Duterte hinggil sa hidwaan sa South China Sea. Noong huling bahagi ng Hunyo 2021, naglunsad si Pacquiao ng kanyang sariling pagsisiyasat tungkol sa sinasabing katiwalian sa mga ahensya ng gobyerno sa ilalim ng administrasyong Duterte. Bilang tugon, tinawag ni Duterte na "punch-drunk" si Pacquiao. Noong Hulyo 17, ginanap ang isang pambansang pagpupulong kung saan nahalal si Alfonso Cusi bilang pangulo ng partido. Ang pagpupulong ay hindi kinilala nina Pimentel at Pacquiao.

Bago ang alitan, sina Duterte at Pacquiao ay matagal nang kapanalig dahil pareho silang nasa ilalim ng nasabing naghaharing partido.

Mga talasanggunian

Mga partidong pampolitika sa Pilipinas